Kopitoto (vrch)

Kopitoto (, doslova Kopyto) je vrch v pohorí Vitoša v oblasti Sofia v juhozápadnom Bulharsku.

 Názov 
Celkový pohľad na vrcholovú časť vrchu Kopitoto|náhľad|vľavo
Názov, ktorý znamená v doslovnom preklade do slovenčiny Kopyto je odvodený od charakteristického tvaru vrcholovej časti.

 Opis 
Kopitoto je jedným z najnižších vrchov v pohoria Vitoša. Dosahuje výšku  Leží v severozápadnej časti pohoria Vitoša. Vrch je dobre viditeľný zo všetkých častí Sofijskej kotloviny, ako aj z väčšej časti hrebeňa Západnej Starej planiny.

Vyznačuje sa strmými severnými svahmi, ktoré tvarom pripomínajú kopyto a spúštajú sa smerom k sofijskej štvrti Kňaževo. Je tvorený andezitom. Vrch je z väčšej časti zalesnený.

Vrcholovú časť tvoria dva jasne viditeľné vrcholy spojené skalným oblúkom, ktorý je známy pod názvom Kamăcite (doslovne Kamene), pod ktorým ja sformovaná dolina s názvom Dălbok dol. Na západnom vrchole sa nachádza televízna veža Kopitoto a na východnom hotel s rovnakým názvom. 

Západne od vrchu preteká rieka Rakovec.

 Turizmus 
Vrch je hojne turisticky navštevovaný. Na vrchol sa dá dostať po automobilovej asfaltovej ceste zo sofijskej štvrti Kňaževo.

V minulosti na vrchol z Kňaževa premávala aj kabínková lanovka. Jej počiatočná stanica sa nachádzala vo výške  a dosahovala najvyššej časti vrchu Kopitoto, čím prekonávala prevýšenie 604 výškových metrov. Celková dĺžka trasy bola 1900 metrov a lanovka mohla na vrchol dopraviť 600 osôb v priebehu jednej hodiny rýchlosťou 3 m/s. Lanovka fungovala v rokoch 19621992 a bola prvou kabínkovou lanovkou na území Bulharska. 

Z vrcholu sa otvárajú výhľady na mesto Sofia.

 Galéria 

 Referencie 

 Iné projekty 

Kategória:Tisícovky v Bulharsku
Kategória:Vrchy v Bulharsku
Kategória:Sofia (oblasť)
Kategória:Vrchy vo Vitoši